Diari Oficial de la Generalitat Valenciana


Sumari del DOGV 8944, del 04-11-2020 (2020/9164)

RESOLUCIÓ de 16 d'octubre de 2020, de la Presidència del Consorci Hospital General Universitari de València (CHGUV), per la qual es convoca concurs per a la provisió de la plaça assistencial de cap de servei facultatiu del Servei de Protecció Radiològica, i se n'aproven les bases específiques (CM/01/2020).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8944

Data del DOGV
:   04-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9164


Data del document
:   16-10-2020

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 16 d'octubre de 2020, de la Presidència del Consorci Hospital General Universitari de València (CHGUV), per la qual es convoca concurs per a la provisió de la plaça assistencial de cap de servei facultatiu del Servei de Protecció Radiològica, i se n'aproven les bases específiques (CM/01/2020). [2020/9164]  
Per Resolució de 15 de gener de 2018, de la Presidència del Consorci Hospital General Universitari de València (DOGV 8245, 01.03.2018), s'aproven les bases generals de les convocatòries per a la provisió de places de direcció, d'acord amb les previsions contingudes en el Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic; la Llei 44/2003, de 21 de novembre, d'ordenació de les professions sanitàries; i els estatuts refosos del CHGUV.  
La base 6 de les referides basos generals preveu que, per resolució de la Presidència del CHGUV, s'aprovaran les convocatòries específiques, ordenant la base general 8a que aquelles siguen publicades en el Diari Oficial de la Generalitat Valenciana (DOGV).  
Així mateix, la base 12 estableix que en les convocatòries específiques o mitjançant resolució singular de la Presidència del CHGUV, que es publicarà en el DOGV, s'establirà la composició nominal de les comissions de valoració.  
Actualment es troba vacant, en el Consorci Hospital General Universitari de València, la plaça de caràcter assistencial de cap de servei facultatiu, del Servei de Protecció Radiològica, la provisió reglamentària del qual es considera oportuna i necessària per a la prestació del servei públic.  
En conseqüència, la Presidència del CHGUV, en els termes previstos en les bases 6 i 12 de les bases generals aprovades per Resolució de 15 de gener de 2018, resol:  
  
Primer  
Aprovar les bases específiques per a la provisió, mitjançant concurs de mèrits subjecte a avaluació de l'acompliment, de la plaça de caràcter assistencial de cap de servei facultatiu del Servei de Protecció Radiològica del Consorci Hospital General Universitari de València (CHGUV), que figura en l'annex I de la present resolució.  
  
Segon  
Designar els membres de la Comissió de valoració que figuren en l'annex II.  
  
Tercer  
Aprovar el barem per a la valoració dels mèrits que figura en l'annex III.  
  
Quart  
Aprovar el model de sol·licitud que figura en l'annex IV.  
  
Contra aquest acte que esgota la via administrativa, pot interposar-se potestativament recurs de reposició davant d'aquest mateix òrgan, en el termini d'un mes comptat des de l'endemà de la publicació; o, directament, recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
València, 16 d'octubre de 2020.- La presidenta del CHGUV i consellera de Sanitat Universal i Salut Pública: Ana M.ª Barceló Chico.  
  
  
ANNEX I  
Bases específiques per a la provisió de la plaça de caràcter assistencial, de cap de servei facultatiu del Servei de Protecció Radiològica del CHGUV (CM/01/2020)  
  
1. Plaça objecte de la convocatòria  
Número: 20331  
Denominació: cap de servei facultatiu  
Àrea funcional: assistencial  
Grup/Subgrup de classificació: A/A1  
Complement de destinació: 28  
Complement específic: 5491  
  
2. Bases i requisits generals  
Les bases que regeixen la present convocatòria són les aprovades per Resolució de la Presidència del CHGUV, de data 15 de gener de 2018 (DOGV 8245, 01.03.2018), amb les particularitats següents:  
- El requisit assenyalat en la base 7.4 de les generals s'entendrà referit a l'edat de jubilació ordinària que assenyale la normativa aplicable al règim jurídic de la persona participant.  
- Les referències expresses a disposicions normatives s'entendran realitzades a la vigent a cada moment.  
- La forma de provisió és el concurs de mèrits subjecte a avaluació periòdica de l'acompliment.  
  
3. Requisits específics  
Estar en possessió de la llicenciatura o grau en Física o altres títols universitaris superiors en disciplines científiques i tecnològiques, oficialment reconeguts, juntament amb l'especialitat en Radiofísica Hospitalària.  
Ser empleat/da públic/a dels relacionats en la base 7.1.1 de les referides bases generals.  
Estar en possessió del títol de doctor, conforme al que s'estableix en la base 7.2 de les bases generals.  
  
4. Termini de presentació de sol·licituds  
El termini de presentació de sol·licituds i documentació preceptiva serà d'un mes comptat a partir de l'endemà de la publicació de la present convocatòria en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat. Si fos inhàbil, el termini finalitzarà el dia hàbil següent. En cas de no haver-hi dia equivalent en el mes següent a la publicació, el termini finalitzarà l'últim dia del mes següent al de la publicació de la convocatòria.  
  
5. Exposició del projecte de gestió i puntuació mínima  
Les persones participants disposaran de 30 minuts per a l'exposició davant la comissió de valoració del projecte de gestió. Per a superar aquesta fase la puntuació requerida és de 25 punts (50 % de la puntuació màxima).  
  
6. Periodicitat i efectes del procés d'avaluació  
Correspondrà a la Comissió de Valoració realitzar proposta sobre quan haurà de procedir-se a l'avaluació de l'acompliment; el període no podrà ser inferior a dos anys ni superior a quatre.  
  
  
ANNEX II  
Comissió de valoració (CM/01/2020)  
  
Direcció de servei de Protecció Radiològica, plaça núm. 20.554  
  
President/a Titular:  
Suplent: Inmaculada Renart López  
Enrique Zapater Latorre  
Vocals Titular:  
Suplent: Eduardo Ferrer Albiach  
Diego Dualde Beltrán  
 Titular:  
Suplent: José Pérez Calatayud  
Agustín Santos Serra  
 Titular:  
Suplent: Françoise Lliso Valverde  
Vicente Carmona Meseguer  
Secretaria Titular:  
Suplent: Carmen Martí-Belda Torres  
Pilar Gallego Brosel